
Cylch 2 Ymchwilio i’r Dysgu: beth, sut a pham ydw i’n addysgu? (ECAD5010-C)

Dylunio a chynnal astudiaeth ymchwil ar raddfa fach, a gwerthuso’n feriniadol effaith offer ymchwil a ddewiswyd, a’r data, y dysgwr ac ar eich ymarfer proffesiynol.

Cyflwyniad
Pwrpas yr aseiniad hwn oedd cynllunio a chynnal astudiaeth ymchwil ar raddfa fechan ar strategaethau Asesu ar gyfer Dysgu (AagD). Nod yr astudiaeth ymchwil oedd darganfod beth yw barn staff ysgolion cynradd ar strategaethau Asesu ar Gyfer Dysgu er mwyn gwella ein harfer proffesiynol wrth ddysgu i fod athrawon o safon uchel. Mae Asesu ar Gyfer dysgu yn fframwaith bwysig iawn yn y ‘Cwricwlwm i Gymru’ gan ei fod o bwys mewn ysgolion i nodi beth mae dysgwyr yn deall a beth sydd angen iddyn nhw wneud a dysgu er mwyn gwella a chyrraedd y cam nesaf yn ei addysg. Yn ôl Kirsty Williams “Prif bwrpas asesu yw darparu gwybodaeth a all lywio penderfyniadau am y ffordd orau i symud dysgu'r disgyblion yn ei flaen…’ (Llywodraeth Cymru, 2017).

Penderfynwyd canolbwyntio’r astudiaeth ymchwil ar Strategaethau Ansawdd Cwestiynu ac ymchwilio barn staff ar sut maen nhw’n mynd ati i’w ddefnyddio yn y dosbarth. Honna Black a Wiliam (1988) bod pedair elfen i Asesu ar Gyfer Dysgu sef: ‘Ansawdd Cwestiynu’, ‘Hunan Asesu ac Asesu Cymheiriaid’, ‘Rhannu Meini Prawf Llwyddiant’ a ‘Defnydd o Adborth Safonol’. Penderfynwyd selio’r astudiaeth ymchwil ar y cwestiwn ymchwil hwn sef ‘Ydy cwestiynu’n effeithiol yn hybu dysgu plant?’ Gan bwysleisio ar yr elfen cwestiynu yn yr ymchwil yma, credaf y bydd hyn yn ychwanegu at fy nealltwriaeth flaenorol o’r strategaethau a’r dulliau o gwestiynu a ddefnyddir mewn ysgolion. Gobeithiaf ddarganfod pa ddulliau sydd yn gweithio orau a pham a pha rai sydd yn heriol i’w defnyddio. Fy rhagdybiaeth yw bod athrawon ysgolion cynradd yn cytuno bod cwestiynu’n hybu dysgu plant; yn ei helpu nhw cael dealltwriaeth o beth mae’r plant yn gwybod ac wedi dysgu; a bod cwestiynu yn dod yn naturiol i athrawon wrth addysgu. Credaf fod plant yn dynwared eu hathrawon ac felly mae’n bwysig bod disgwyliadau’r addysgwr a’r iaith o safon uchel, “Mae cwestiynau o ansawdd uchel yn arwain at siarad o ansawdd uchel” (Llywodraeth Cymru, 2010, tud.16).

Mabwysiadwyd yr Agwedd Fosaig (Clark, 2005) fel dyluniad ar gyfer y fethodoleg a defnyddiwyd cyfweliad a holiadur fel dulliau ymchwil. Bwriedir cyfeirio at ganfyddiadau adolygiad llenyddiaeth yn gyntaf, yna trafod y fethodoleg, ac yna dadansoddi canlyniadau’r data yn feirniadol, gan lunio casgliadau ac argymhellion.

Adolygiad Llenyddiaeth
Mae Asesu ar gyfer Dysgu yn broses sydd yn cael ei ddefnyddio gan blant a’u hathrawon er mwyn dehongli gwybodaeth a ddysgwyd ac yna penderfynu ble sydd rhaid iddyn nhw fynd nesaf a sut i gyrraedd yno yn llwyddiannus (Black & Wiliam, 1988). Mae AagD wedi dod yn fwy pwysig yn y blynyddoedd diwethaf, yn enwedig gyda dyfodiad Cwricwlwm i Gymru (Llywodraeth Cymru, 2020). Honna Donaldson (2005, tud. 9) “Asesu yw’r allwedd i gefnogi dysgu ‘dwfn’, a dylai gael ei ddefnyddio i nodi a oes angen i ddysgwyr atgyfnerthu eu dysgu, ... cymorth pellach a beth yw’r camau nesaf...” Cytuna Ofsted (2008) fod angen i‘r asesu fod o fudd i’r plant gan roi gwybodaeth ar eu lefelau gallu a sut orau i helpu nhw llwyddo. Ceir gwahanol fathau o asesu, a phroses penodol o gasglu a defnyddio gwybodaeth am lwyddiannau plentyn ac adrodd arnynt er mwyn ddatblygu eu sgiliau. Un math o asesu yw asesu crynodol, sef broses a ddefnyddiwyd i brofi beth a ddysgwyd gan y plant. Yn ôl “National Research for Education Foundation (NFER, 2002-2018) “It will summarise attainment at a particular point in time and may provide individual and cohort data that will be useful for tracking progress and for informing stakeholders (e.g. parents...)”. Yr ail fath yw asesu ffurfiannol sydd yn fath o estyniad ar asesu crynodol gan ei fod yn rhoi syniad o beth sydd angen gwneud er mwyn hybu dysgu a’i ddanfon ymlaen. Dywed yr NFER (2002-2018), “It begins with diagnostic assessment, indicating what is already known and what gaps may exist in skills or knowledge…” Honna Black & Wiliam (1988) bod pedair elfen o Asesu ar gyfer Dysgu.

Golyga ‘Ansawdd Cwestiynu’ ar ba lefel mae’r addysgwr yn gofyn cwestiynau, sut mae’r plant yn ymateb ac efallai oes angen newid y lefel ar gyfer gwahanol blant ag anghenion yn y dosbarth. Er enghraifft, ar gyfer y plant mwy abl a thalentog bydd angen gofyn cwestiynau agored, o safon uchel sydd yn galluogi’r plant i ymateb mewn ffordd sydd yn dangos ei deallusrwydd. Fodd bynnag, gyda dysgwyr ar lefel gallu is neu sydd ag anghenion ychwanegol, mae angen addasu geirfa’r cwestiwn i fod yn glir ac yn gryno er mwyn sicrhau eich bod yn derbyn ymatebion gwerthfawr, yn enwedig gyda’r plant sydd yn amharod i gyfrannu. Atgyfnerthir hyn gan Black et al. (2004) pan ddywed:
“experience demonstrates that students become more active participants and come to realize that learning may depend less on their capacity to spot the right answer and more on their readiness to express and discuss their own understanding.”
(Black et al., 2004, tud. 14)


Golyga Hunan Asesu ac Asesu Cymheiriaid eflennau sydd yn cynnwys y plant yn cymryd y cyfrifoldebau o farcio gwaith eu hunain a chymryd y dysgu mewn i’w dwylo nhw. Er mwyn sicrhau llwyddiant o wneud hyn bydd angen ystyried recordio ac asesu ansawdd eu gwaith a gweld ble a beth sydd angen wella gan ddefnyddio meini prawf llwyddiant. Cytuna Black et al (2004, tud. 14) “Students can achieve a learning goal only if they understand that goal and can assess what they need to do to reach it. So self-assessment is essential to learning.” Mae’r elfen yma hefyd yn cynnwys cyfoedion y plant yn marcio’u gwaith gan ddefnyddio meini prawf llwyddiant penodol. Bydd hyn yn galluogi'r cyfoedion i roi cymorth ac adborth i’r plentyn, gallai hyn arwain at wthiad mewn cymhelliant y plentyn i wneud yn well. Gall yr elfen yma hefyd alluogi’r cyfoedion i wella’u deallusrwydd o’r pwnc a gweld beth sydd angen iddyn nhw wneud i lwyddo wrth weld ble mae eraill wedi mynd yn anghywir. Cefnogir hyn gan Black et al (2004, tud. 14) “Peer assessment is uniquely valuable because students may accept criticisms of their work from one another that they would not take seriously if the remarks were offered by a teacher.”

Cynigir yr elfen Rhannu Meini Prawf Llwyddiant rhyngweithio rhwng y dysgwr ac addysgwr i ddod o hyd i beth sydd angen gwneud er mwyn gwella’u gwaith gan ddefnyddio meini prawf llwyddiant penodol. Dywed Jones (2005, tud.13) “when feedback provides correction or improvement in a piece of work, it is valued by learners and acts as an incredible motivator.” Awgryma hyn fod y rhyngweithio yn yr elfen yma yn galluogi’r addysgwr i greu a chynnal perthynas gyda’r plentyn ac felly yn achosi iddyn nhw deimlo yn hyderus i barhau ac ymddiried yn yr addysgwr. Mae’r elfen yma hefyd yn gallu rhoi’r cyfle i addysgwyr fodelu gwaith sydd wedi cael ei gyflawni’n llwyddiannus ac yna cynorthwyo gwaith y plentyn. Noda Rosenshine (2012, tud. 15) “The teacher modeling and thinking aloud while demonstrating how to solve a problem are examples of effective cognitive support.”

Nod yr elfen Defnydd o Adborth Safonol yw sicrhau bod gan yr addysgwr y gallu i ddarparu tasgau penodol a chynnig cyfleoedd i’r plant sydd yn berthnasol i wahanol arddulliau dysgu, paratoi'r dysgwyr am asesiadau sydd yn gwella’u deallusrwydd am beth maent yn eu gwybod am eu hunain, a defnyddio'r asesiadau a’r canfyddiadau o rain er mwyn pwysleisio ar addysg y plant. “Feedback can be described as the ‘bridge’ between teaching and learning.” (Cambrige Assessment, Dyddiad: Anhysbys) Mae angen dealltwriaeth glir o beth sydd angen cyflawni a sut i wneud hyn.

Penderfynwyd ffocysu ar strategaethegau ‘Ansawdd Cwestiynu’ yn yr astudiaeth ymchwil hon. Gan ddefnyddio’r strategaeth yma gellid newid y ffordd o ofyn y cwestiwn, sut gall y plant ymateb, a phwy sydd yn ateb pa gwestiwn. Mae’r ffordd mae’r addysgwr yn gwneud hyn yn hynod o bwysig gany dibynna’r dechneg a ddewison nhw ddefnyddio i gael y plant i ymateb ar sut mae’r plant yn arfer cyfrannu tuag at yr amser rhyngweithiol. Mae angen fod yn amheugar gyda sut rydych yn gofyn cwestiwn a phwy rydych yn gofyn. Dengys canfyddiadau mewn llenyddiaeth o ymchwil Yang (2017, tud. 162) “most of teachers are accustomed to nominating top or active students and choose a collective response in questioning. Ychwanega, “a few teachers would like to nominate non-volunteers in class” (Yang, 2017, t.162).  Awgryma hyn bod y mwyafrif o athrawon yn teimlo’n fwy hyderus o gael atebion cywir o’r plant sydd eisiau cyfrannu na chael unrhyw ateb o’r rhai sydd yn betrusgar i ateb. Felly, gellid defnyddio strategaethau gwahanol i newid pwy sydd yn cyfrannu at y wers, pam a phryd. Gall y rhain gynnwys defnyddio ffyn ‘lolipop’, ‘meddwl, paru, rhannu’ a ‘dim dwylo i fyny’. Wrth ddefnyddio'r rhain gall yr addysgwr sicrhau bod pawb yn cyfrannu ar wahanol adegau trwy gydol y wers, gweld a dadansoddi deallusrwydd pob disgybl ar y pwnc penodol ac felly penderfynu os oes angen cynllunio’n wahanol am y wers nesaf. Cefnogir hyn gan yr NFER (2002-2018) “As the learning continues, further formative assessments indicate whether teaching plans need to be amended to reinforce or extend learning.” 

Methodoleg
Anelir at drafod y fethodoleg yn yr adran yma gan ei fod yn broses helaeth sydd angen paratoad cryf ac ymchwil trylwyr. Penderfynwyd defnyddio’r agwedd Fosaig, pragmataidd sef agwedd a gafodd ei greu er mwyn gwrando ar a deall barn plant. Yng nghyd-destun ymchwil, ystyr pragmatiaeth yw ymchwil yn seiliedig ar wybodaeth sydd yn ddefnyddiol wedi’i gymhwyso ar ganlyniadau ymarferol. Sonia’r erthygl ‘Pragmatism’ yn ‘Stanford Encyclopedia of Philosophy’ (2020) am bersbectif John Dewey ar bragmatiaeth a sut dylai’r cwricwlwm addysg roddi pwyslais ar “enabling children to grow from within, according to their present interests and capabilities, and become lifelong learners” (Legg, 2020). Noda Maddux a Donnett (2015, tud. 64) “What we ask students to do in reflection is not reorder existing cognitive categories, but to determine whether or not a new, disruptive experience can be assimilated into present frameworks.” Credir bod pragmatiaeth John Dewey yn ychwanegu at y datganiad uchod trwy adfyfyrio ac yna gyfnewid syniadau sefydledig gyda syniadau newydd. Honna Clarke (2005, tud. 12) bod yr agwedd Fosaig ‘illustrates how the distinctions between research and teaching can blur.” 

Er mwyn derbyn data ac atebion dilys, a chael cyfuniad o ddata ansoddol a meintiol, denyddiwyd holiadur a chyfweliad fel dulliau neu offer ymchwil. Penderfynwyd anfon holiadur ar-lein (gan ddefnyddio meddalwedd Microsoft Forms) er mwyn cael gorolwg cyffredinol o ganfyddiadau staff am AagD a chwestiynu a chynnal cyfweliad lled-strwythuredig gyda phrifathrawes ysgol gynradd er mwyn ymhelaethu ar y canfyddiadau. Mae gan y ddau ddull ei fanteision ac anfanteision. Ystyria Denscombe (2014, tud. 166) y dylai holiaduron gael eu dylunio “to collect information which can be used subsequently as data for analysis. As a research tool, questionnaires do not set out to change people’s attitudes or provide them with information.” Credaf fod holiadur yn cynnig atebion eithaf cryno a glir tra bod cyfweliad yn cynnig atebion mwy agored, estynedig. Dywed Cohen, Manion a Morrison (2017, tud. 471) gall holiaduron fod yn “cheap, reliable, valid, quick and easy to complete.” Mae angen ystyried pa mor llafurus yw’r ddau a beth yw canlyniadau hynny. Fodd bynnag, gellid dweud gan ei fod yn cynnig atebion syml, os nad yw’r ymchwil yn cynnwys defnyddio dull arall, ychwanegol, ni fydd digon o wybodaeth na thystiolaeth i gyflawni beth a ymchwilir. Proses sydd yn galluogi’r ymchwilydd i gasglu a ddefnyddio data ar lafar o’r person neu bobl o dan ymchwil yw cyfweliad. Dywed Denscombe (2014, tud. 184) “In this respect they have something in common with questionnaires – the data comes from what people tell the researcher. This contrasts with observational methods (which look at what people do)”. O ganlyniad, gellid cymryd fod cyfweliadau a holiaduron yn ddulliau defnyddiol a dilys. Wedi dweud hynny rhaid cydnabod bod cynnal arsylwadau yn ddull effeithiol iawn mewn ymchwil yn enwedig wrth gynnal ymchwil mewn addysg (Cohen & Manion, 2017).

Fodd bynnag, gyda’r ddau ddull ymchwil, mae angen sicrhau bod y cwestiynau yn sensitif i bwy sydd yn cael ei ofyn a’r pwnc dan ymchwiliad. Gellid dweud bod cyfweliad yn ddull hyblyg gan fod trywydd y sgwrs yn gallu addasu i’r ymatebion a dderbyniwyd. Cytuna Cohen, Manion a Morrison (2007, tud. 506) bod cynnal cyfweliad yn caniatáu “multi-sensory channels to be used: verbal, non-verbal, seen, spoken, heard ... The order of the interview may be controlled whilst still giving space for spontaneity”. Mae hyn hefyd yn cyfleu bod yr ymatebion yn agor i gael ei ddehongli mewn gwahanol ffyrdd tra bod ymatebion ar holiadur yn cael ei chymryd yn unffurf. Mae holiadur yn ddull sydd yn gallu fod yn hollol anhysbys, cael ei ddarparu’n eang, yn gyflym a hawdd, gellid tynnu data defnyddiol ohono, creu graffiau ac o ganlyniad efallai gweld patrwm yn yr ymatebion (Denscombe, 2014).

Wrth gyflawni’r broses o gasglu data cynhaliwyd diwrnod ymchwil sef diwrnod lle ddosbarthwyd holiaduron ar lein drwy rannu’r ddolen i’r holiadur ar-lein a chynnal cyfweliad ar lein trwy Teams. Roedd angen paratoi’n drylwyr cyn y diwrnod ymchwil er mwyn llwyddo i dderbyn ymatebion gwerthfawr. Er mwyn sicrhau bod gennym ddigon o dystiolaeth i ddefnyddio a chanfod ateb i’n cwestiwn ymchwil, penderfynwyd creu trawsgrifiad o’r cyfweliad (Gweler Atodiad 4) a dadansoddi’r data a gasglwyd o’r holiadur.  Yn anffodus, dim ond 2 ymateb a dderbyniwyd i’r holiadur. Fodd bynnag, ymatebodd 100% ‘Ydw’ i’r cwestiwn ‘Ydych chi’n defnyddio cwestiynu effeithiol fel strategaeth AagD?” Felly gallwn gymryd ei fod yn elfen bwysig yn y dosbarth i hybu dysgu plant a chynlluniau’r athrawon. Yn ffodus gan fod y cyfweliad lled-strwythuredig wedi para dros 40 munud cawsom lawer o wybodaeth berthnasol a ddefnyddiol.

Trwy werthuso’r broses ymchwil yn feirniadol, gellir cryfhau’r fethodoleg yn fwy. Prif cyfyngiadau yr ymchwil, oedd nad oeddwn wedi cael y cyfle i arsylwi ar ddosbarth o blant yn cael ei addysgu ac asesu. Byddai gwneud hynny yn dyfnhau a chyfoethogi’r canfyddiadau. Wrth ystyried yr holiadur a’r cyfweliad, gall sampl mwy tro nesaf ddilysu ein canfyddiadau a thystiolaeth. Byddai cynnal cyfweliad lled-strwythuredig gyda’r dysgwyr hefyd yn unol ag Agwedd Mosaig fod wedi cryfhau’r fethodoleg. Gall arsylwadau gyda dysgwyr estyn ein hymchwil mewn ffordd gadarnhaol fel noda Kawulich (2005) isod.

“[Observation methods] provide researchers with ways to check for nonverbal expression of feelings, determine who interacts with whom, grasp how participants communicate with each other, and check for how much time is spent on various activities.”
						(Kawulich, 2005)

Felly gall un neu fwy nag un arsylwad cryfhau’r fethodoleg, dosbarthu’r holiaduron yn fwy eang a hcynnal mwy nag un cyfweliad gyda mwy nag un cyfranogwr wella’r fethodoleg a’r ymatebion a ddychwelwyd. Fodd bynnag, casglwyd data perthnasol, gwerthfawr oddi wrth yr holiadur a chyfweliad felly ni ellid dweud ei fod yn ddiwerth ac yn annibynadwy.

Trwy gydol yr ymchwiliad ystyriwyd materion moesegol. Cyn cynnal y broses ymchwil, cwblhawyd y ffurflen foeseg (Gweler Atodiad 5) er mwyn sicrhau cymeradwyaeth foesegol i gynnal yr ymchwil a deallusrwydd o’r risgiau sydd yn gysylltiedig â sensitifrwydd cwestiynau. Elfen angenrheidiol mewn ymchwil yw moeseg yw y dylid ymdrin ag unigolion, “Individuals should be treated fairly, sensitively, and with dignity and freedom from prejudice, in recognition of both their rights and of differences arising from age, gender, sexuality, ethnicity, class, nationality…” (BERA, 2018, tud. 6). Cynhwysir yn y ffurflen foeseg bwriad yr ymchwil sef y cwestiwn penodol, nodau ac amcanion y gwaith, pa ddulliau bwriedir â defnyddio, pwy yw’r cyfranogwyr a’r risgiau posibl. Wrth ymchwilio mae’n hanfodol i ystyried egwyddorion sylfaenol o gynnal y broses sef caniatâd a chydsyniad. Golygir y rhain fod angen caniatâd gwirfoddol, gwybyddus a chydsyniad gan y cyfranogwyr ac os oes angen, o’r rhieni, er mwyn gwneud penderfyniad cadarn i gymryd rhan neu beidio, ac yn bwysig iawn, beth maent yn cymryd rhan ynddi. Honna UNICEF yn erthygl 12 (1991, tud. 2) bod gan bob plentyn “yr hawl i ddweud eu barn ynghylch yr hyn a ddylai ddigwydd pan fo oedolion yn gwneud penderfyniadau sy’n effeithio arnyn nhw, ac i’w barn gael ei hystyried.” Ystyrir yn orfodol i wrando ar farn a hoffterau plant a gweithredu arnynt.

Mae gwahaniaeth bach ond arwyddocaol rhwng cyfrinachedd ac anhysbysrwydd. Yn ôl Evergreen Institutional Review board (Dyddiad: Anhysbys) “Confidentiality refers to a condition in which the researcher knows the identity of a research subject, but takes steps to protect that identity from being discovered by others” a dywed “Anonymity is a condition in which the identity of individual subjects is not known to researchers.” Yn yr achos yma canolbwyntiwyd ar gyfrinachedd. Mae’n hanfodol i sicrhau bod yr ymchwilydd yn foesegol a rhaid ystyried wrth gynnal ymchwil sydd yn cynnwys cyfranogwyr ei fod yn barod ac yn hapus i fod yn rhan o’r data a gasglwyd. Wrth hyn, golyga bod angen cwblhau’r ffurflen foeseg a llythyr caniatâd (Gweler Atodiad 6) cyn cynnal yr ymchwil, mae angen sicrhau cyfrinachedd, ac anhysbysrwydd pan y caniateir hynny, trwy gydol er mwyn gallu barhau gyda’r broses ymchwil. Petawn wedi arsylwi ar blant yn y dosbarth, byddwn ni wedi eto cwblhau ffurflen foeseg a danfon llythyr caniatâd allan. Byddwn wedi hefyd sicrhau bod cyfrinachedd, preifatrwydd a’r hawl i dynnu allan ar unrhyw adeg trwy gydol y broses. “Researchers should recognise the right of all participants to withdraw from the research for any or no reason, and at any time, and participants should be informed of this right.” (BERA, 2018, tud. 18). Byddwn hefyd wedi gofyn am eu cydsyniad parhaus yn ystod y cyyfweliad. Yn ystod y cyfweliad lled-strwythredig, fe nodwyd datgan fod gan y cyfranogwyr yr hawl i dynnu allan ar unrhyw adeg i ddangos arfer da, proffesiynnol, ac fe sicrhawyd cydsyniad parhaus yn ystod y cyfweliad. 

Canlyniadau a Thrafodaeth
‘Ydy cwestiynu’n effeithiol yn hybu dysgu plant?’ oedd cwestiwn ffocws y broses ymchwil, sef yr holiadur a’r cyfweliad. Sonia’r adran hon am y wybodaeth a chanfuwyd trwy gydol y broses a themâu cyffredin sydd yn ymddangos ymhlith yr ymchwil. Gan ddadansoddi’r ymatebion o’r holiadur a’r cyfweliad, gellid cymryd fod Asesu ar gyfer Dysgu, ar y cyfan, yn fframwaith pwysig mewn ysgolion cynradd. Yn ôl cyfranogwr y cyfweliad, “os nad yw plentyn yn ymwybodol o beth sy’n ddisgwyliedig ohonyn nhw, fel i ni’n disgwyl plant i wella at y lefel hynny.” (Gwelir Atodiad 4) Awgrymir fod angen Asesu ar gyfer Dysgu er mwyn galluogi’r plant i lwyddo a rhoi’r deallusrwydd o beth sydd angen wneud er mwyn symud ymlaen.

Thema gyffredin a amlygwyd oedd y pwyslais ar bwysigrwydd Asesu ar gyfer Dysgu. Dywed y cyfranogwr yn y cyfweliad ei fod yn bwysig cynnwys y fframwaith yn y cwricwlwm ond bod angen ei ddefnyddio’n gywir ac yn effeithiol, “mae Asesu ar Gyfer Dysgu wedi cael ei wneud dim ond jyst er mwyn profi bod nhw yn gwneud e, mae rhaid bod pwrpas i dasg Asesu ar Gyfer Dysgu” (Gweler Atodiad 4) Er mwyn defnyddio’r fframwaith yn gywir, awgryma’r cyfranogwr fod angen cynnal tasgau neu asesu a fydd yn fuddiol i addysg y plant. Er enghraifft os yw’r addysgwr yn marcio gwaith plentyn, byddent yn rhoi awgrymiadau i wella’r gwaith, sut i wneud hyn ac wedyn “bydd y plentyn yn syth mewn [ysgrifbin] gwyrdd yn ysgrifennu brawddeg gyda chysyllteiriau i ddangos ei fod yn deall beth mae’r athro yn dweud.” (Gweler Atodiad 4). Credaf fod y strategaeth yma yn effeithiol gan fod y plant yn syth yn cael gwybod beth sydd angen gwella, sut i wneud hyn a pham mae angen iddyn nhw wneud hyn. Cynigir yr elfen Rhannu Meini Prawf Llwyddiant adborth sydd yn gallu hybu sgiliau’r plant i symud ymlaen a llwyddo i gymryd y cam nesaf yn y cwricwlwm. Mae hyn hefyd yn galluogi’r plant i wneud hyn mewn ffordd unigryw. “Through individual reference and feedback students are encouraged to concentrate on reviewing their own progress and learning process…” (Sammons a Flórez, 2013, tud. 8)

Pwysleiswyd hefyd yr angen i ystyried yn ofalus yr eirfa a ddefnyddiwyd. Yn ôl y cyfranogwr, “Mae rhaid i ti fod yn sensitif gyda dy eirfa di yn naturiol yn fwy gyda dy anghenion di ond paid â byth gostwng safon dy iaith di...“ (Gweler Atodiad 4). Cytunaf ei fod yn well anelu yn uchel i bawb nag anelu yn is at y rhai a allai fod angen mwy o gymorth oherwydd ni fydd anelu yn is o fudd i’r plant achos mae angen iddyn nhw gwblhau’r un fath o waith ond mewn ffordd wahanol ac nid o reidrwydd o safon is. Cefnogir hyn gan Hood (2018, tud. 3) pan nodir “The students of high expectation teachers show larger achievement gains, while the students of low expectation teachers make smaller or negative gains”.

Yn debyg i’r ymateb o’r cyfweliad, gwelwyd ymatebion tebyg gan gyfranogwyr yr holiaduron.  Dywed yr un cyfranogwr bod Asesu ar gyfer Dysgu yn “ffordd da i athrawon ac i ddisgyblion defnyddio gwahanol strategaethau er mwyn datblygu dealltwriaeth”. Cytuna’r ail gyfranogwr i raddau gan nodi ei bod yn “ffordd dda i adnabod gallu/ansicrwydd plentyn mewn gwahanol feysydd dysgu” (Gweler Atodiad 2). Credaf fod Aesu ar gyfer Dysgu yn fframwaith sydd yn galluogi plant i gymryd fwy o gyfrifoldeb dros eu haddysg, teimlo’n llai o bwysau i wneud yn well na’u ffrindiau a deall fod pawb yn dysgu mewn gwahanol ffyrdd. Cefnogir hyn gan Sammons a Flórez (2013) pan ddywed:
“it is suggested that, because AfL is intended to reduce the emphasis given to comparison and competition between students, it is likely that students’ motivation will increase, as well as their commitment to achieving their own learning goals.”
					(Sammons a Flórez, 2013, tud. 18)

Gofynnom i’r cyfranogwyr sut mae nhw’n asesu, sef pa strategaethau maent yn defnyddio. Yn ôl ymatebion yr holiadur, dywed 100% o’r cyfranogwyr ei fod yn debygol iawn o ddefnyddio’r pedair allan o’r pedair elfen Asesu ar gyfer Dysgu (Gweler Atodiad 2). Yn benodol, gofynnom a ydyn nhw’n defnyddio’r strategaeth cwestiynu ac os gwnânt, pa mor bwysig yw’r elfen iddyn nhw wrth chynllunio ac addysgu. Credai’r cyfranogwr bod yr elfen cwestiynu yn ddefnyddiol ar unrhyw adeg am unrhyw beth. Awgryma hyn fod cwestiynu yn elfen effeithiol ar gyfer unrhyw dasg neu wers sydd â phwnc penodol. Credir hefyd bod angen ystyried y wahanol lefelau gallu yn y dosbarth wrth gwestiynu. Dywed un cyfranogwr “Mae rhaid ffeindio’r 'balance' bod y cwestiynau iawn yn mynd i’r plant iawn, mae hynny’n bwysig hefyd.” Cytuna’r West Lothian Council (Dyddiad: Anhysbys) pan ddywed “Good questioning requires time for pupils to think and respond, and the more learners are actively engaged in learning, the less scope there is to switch off.”  Awgryma hyn bod angen peidio â rhuthro’r plant i ateb a’u gadael i feddwl digon, cytuna Llywodraeth Cymru (2010, tud. 25) “Amser aros athrawon Prydain yw 0.9 eiliad ar gyfartaledd. Os nad ydym wedi cael ateb erbyn hynny, rydym yn tueddu i addasu'r cwestiwn neu ei ateb ein hunain!” Awgrymir fod rhoi fwy o amser iddyn nhw feddwl yn lleihau’r pwysau i ymateb yn gyflym ac efallai peidio â’u ddigalonni nhw rhag ateb allan o’r ofn o gael yn anghywir. Cefnogir hyn gan Lywodraeth Cymru (2010, tud. 19) “Mae cyfres o ymatebion aflwyddiannus gan y dysgwr yn arwain at gyflwr o 'ddiymadferthedd wedi'i ddysgu' oherwydd mae'n teimlo ei fod yn sicr o fethu eto.”

Sonia cyfranogwr y cyfweliad am fanteision ac anfanteision yr elfen cwestiynu. Credir fod cwestiynu yn rhoi’r ymwybyddiaeth i’r addysgwr o beth mae’r plant wedi dysgu a deall. “Mae yna amser a lle i gwestiynau caeedig, mae cwestiynu yn mynd i fod yn bwysig trwy beth bynnag maes dysgu a phrofiad o’r cwricwlwm byddwch yn edrych arno” (Gweler Atodiad 4). Cytunaf ei fod yn elfen gellid defnyddio ac sydd yn berthnasol am unrhyw bwnc ac oed, dim ond i ni gofio am yr angen i addasu sut rydych yn defnyddio’r strategaeth cwestiynu a sicrhau fod deallusrwydd ar y ddwy ochr o beth yw pwrpas y cwestiwn. Adelisia hyn beth ddywed Llywodraeth Cymru (2010, tud. 25) “Rhaid i ni fod yn glir ynghylch pwrpas ein cwestiwn a sicrhau bod dysgwyr yn deall pa fath o feddwl sy'n cael ei hyrwyddo.”

Felly, wrth ddadansoddi'r dulliau ymchwil a ddefnyddir, yn gyffredinol gellir bod y fframwaith Asesu ar gyfer Dysgu yn bwysig iawn mewn ysgolion os y caiff ei ddefnyddio’n gywir. Awgryma’r yr ymchwil fod y pedair elfen o Asesu ar gyfer Dysgu yn fuddiol iawn i ddefnyddio fel rhan o’r cwricwlwm, yn enwedig yr elfen cwestiynu gan ei fod yn amlbwrpas. Gellir tybio hefyd bod athrawon ysgolion cynradd yn defnyddio’r fframwaith ac yn meddwl ei fod yn bwysig ac yn hybu’r dysgu. Fodd bynnag, ni ellir cyffredinoli hyn, oherwydd maint y sampl, ac mai dim ond mewn un ysgol yn unig y cynhaliwyd yr ymchwil.

Diweddglo
[bookmark: _GoBack]Mae’r broses ymchwil yma wedi fy ngalluogi i ganfod barnau staff ar y fframwaith Asesu ar gyfer Dysgu, ac yn arbennig yr elfen cwestiynu. Canfuwyd ymatebion i’r cwestiwn ‘Ydy cwestiynu’n effeithiol yn hybu dysgu plant?’. Gellir dod i’r casgliad ei fod yn hybu dysgu plant ac yn fuddiol iawn i’w haddysg os yw’n cael ei ddefnyddio mewn ffordd effeithiol. Atgyfnerthir yr ymchwil bwysigrwydd Asesu ar gyfer Dysgu a'i le mewn ysgolion, golygaf wrth hyn fod gan AagD rôl hanfodol mewn gwersi plant ac yn amlwg yn adio at cynlluniau a gweithredoedd yr addysgwyr. Datgelir y canfyddiadau bod ‘Ansawdd Cwestiynu’ yn elfen bwysig iawn o AagD er mwyn sicrhau bod y dysgwyr yn dysgu’n effeithiol a bod gan yr addysgwyr y deallusrwydd o hyn. Wrth gynnal yr ymchwil mae fy ngwybodaeth a’n dealltwriaeth bersonol o strategaethau AagD, yn arbennig cwestiynu wedi dyfnhau. Bwriadaf arbrofi gyda’r pedair strategaeth hynny yn ystod fy ail brofiad addysgu proffesiynol (PAP2) er mwyn gwella fy arfer proffesiynol yn y dosbarth. Wrth gynnal yr ymchwiliad hefyd mae fy ngwybodaeth a’n dealltwriaeth o sgiliau ymchwilio wedi datblygu, yn arbennig fy nealltwriaeth o wahanol fframweithiau a ddefnyddir mewn ysgolion a materion moeseg sydd efallai yn cyd-fynd gyda nhw. Bydd hyn yn cyfrannu at gyrraedd gofynion y safonau addysg broffesiynol, tuag at gymuned o ymchwilwyr proffesiynol ym myd addysg yn y dyfodol a tuag at fy mhasbort dysgu proffesiynol. 

